kalixlouiis/myanmar-wikipedia-corpus huggingface dataset:
ဆရာတော်သည် 'ယောဂီအခြေခံ သိမှတ်ဖွယ်၊ (၉) ရက်စခန်း နိဗ္ဗာန်လမ်းတရားကျင့်စဉ်၊ သောတာပတ္တိမဂ် ရှူဖွယ်' စသော ကျမ်းများကိုလည်း ပြုစုထားသည်။
စစ်မှန်သောအလှအပ (အင်္ဂလိပ်: True Beauty ၊ ဟန်းဂု: 여신강림) သည် ၂၀၂၀၊ ဒီဇင်ဘာ ၉ ရက်မှ ၂၀၂၁ ဖေဖော်ဝါရီ ၄ အထိ tvN တွင်ထုတ်လွှင့်သောတောင်ကိုရီးယားရုပ်မြင်သံကြားအစီအစဉ်ဖြစ်သည်။
https://koreajoongangdaily.joins.com/2020/12/02/entertainment/television/webtoon-secretofangel-moongayoung/20201202182400591.html ကိုးကား Category:တောင်ကိုရီးယား ရုပ်သံဇာတ်လမ်းတွဲများ။
မင်းဟန်ထက်သည် တက္ကသိုလ်ကျောင်းသားများသမဂ္ဂခေါင်းဆောင်တစ်ဦးဖြစ်သည်။
ဒဂုံတက္ကသိုလ်ကျောင်းသားတစ်ဦးဖြစ်ပြီး ၂၀၂၀ပြည့်နှစ်တွင် ဒဂုံတက္ကသိုလ်ကျောင်းသားများသမဂ္ဂ၏ ဥက္ကဋ္ဌအဖြစ်ရွေးကောက်ခံခဲ့ရသည်။
၂၀၁၉ ခုနှစ်အတွင်းက စစ်တပ်မှ မတရားဖမ်းဆီးထောင်ချခဲ့သော ဒေါင်းတို့မျိုးဆက် သံချပ်၏ အဖွဲ့ဝင်တစ်ဦးလည်းဖြစ်သည်။
မင်းဟန်ထက်သည် ၂၀၁၉ခုနှစ်အတွင်းတွင်ဆဲဗင်းဂျူလိုင်လှုပ်ရှားမှုဖြင့် ငြိမ်းစုစီဥပဒေဖြင့် ဖမ်းဆီးအကျဉ်းချခံခဲ့ရသည်။
၂၀၂၁ ခုနှစ်၊ စစ်အာဏာသိမ်းဆန့်ကျင်သော လူထုလှုပ်ရှားမှုများကို ဦးဆောင်ခဲ့ပြီး နိုင်ငံတော်ပုန်ကန်မှု၊ နိုင်ငံတော်အကြည်ညိုပျက်စေမှုတို့ဖြင့် လက်ရှိအချိန်ထိ ဝရမ်းထုတ်ခံထားရခြင်းရှိသည်။
ညး ကိုးကား ကဏ္ဍ:မြန်မာ့နိုင်ငံရေး အကျဉ်းသားများ ကဏ္ဍ:မြန်မာ့နိုင်ငံရေးသမားများ။
မိုဟာမက် ရေဇာ ပိုလာဗီ မိုဟာမက် ရေဇာ ပိုလာဗီ ( ) (၂၆ အောက်တိုဘာ ၁၉၁၉ – ၂၇ ဇူလိုင်လ ၁၉၈၀)သည် အီရန်နိုင်ငံ၏ ​နောက်ဆုံးဘုရင်ဖြစ်သည်။
အီရန်နိုင်ငံကို ၁၉၄၁ခုနှစ်မှ ၁၉၇၉ခုနှစ်အထိ စိုးစံခဲ့သည်။
၁၉၈၀ပြည့်နှစ်တွင် အီဂျစ်နိုင်ငံ ကိုင်ရိုမြို့၌ နတ်ရွာစံခဲ့ပြီး အီဂျစ်အစိုးရက နိုင်ငံ​တော်ဈာပနအဖြစ် ခွင့်ပြုခဲ့သည်။
ဇီဝိတဒါန သံဃာ့ဆေးရုံကြီး (နန်းရှေ့)သည် မန္တလေးမြို့ နန်းတော်ရှေ့ရှိ သံဃာ့ဆေးရုံတစ်ခုဖြစ်သည်။
မင်းကွန်းဆရာတော်ဘုရားကြီးမှ ဦးဆောင်လျက် ၁၉၈၆ခုနှစ်တွင် တည်ဆောက်ခဲ့သည်။
သမိုင်းကြောင်း မန္တလေးမြို့ လေးပြင်လေးရပ်တွင် မင်းတုန်းမင်းနှင့် သီပေါမင်းလက်ထက်ကပင် ကျောင်းတိုက်ကြီးများ တည်ရှိခဲ့သည်။
ထိုကျောင်းတိုက်များရှိ ရဟန်းသံဃာ သီလရှင်များအတွက် သီးသန့်ဆေးရုံဆေးခန်း ရှားပါးသည်။
မန္တလေးပြည်သူ့ဆေးရုံကြီးတွင်မူ သံဃာအဆောင်ကို သီးသန့်ထားရှိသည်။
ထို့ကြောင့် မင်းကွန်း တိပိဋကဆရာတော် ဘဒ္ဒန္တ ဝိစိတ္တသာရာဘိဝံသမှ ဦးစီး၍ မန္တလေးမြို့ အရှေ့ပြင်အရပ်တွင် သံဃာ့ဆေးရုံတစ်ခု တည်ထောင်ခဲ့သည်။
မြေနေရာအတွက် စိန်တုံးကျောင်းတိုက်နှင့် မတ္တရာကျောင်းတိုက်တို့မှ ပေးလှူခဲ့သည်။
တည်ဆောက်ခြင်း ဆေးရုံ တည်ဆောက်ခြင်းလုပ်ငန်းအတွက် ဆောက်လုပ်လှူဒါန်းရေးအဖွဲ့ဖြစ်သော ဒေါက်တာသာလှ ဦးဆောင်သည့် ၁၆ဦးကော်မတီကို ၁၉၈၅ခုနှစ် ဩဂုတ် ၃၅ရက်နေ့တွင် တည်ထောင်ခဲ့သည်။
စက်တင်ဘာလ၂၂ရက်နေ့တွင် ပြင်ပလူနာဌာနကို စတင်ဆောက်လုပ်သည်။
၁၉၈၆ခုနှစ် မတ်လ၃၁ရက်နေ့တွင် အတွင်းလူနာဌာန ပင်မခွဲစိတ်နှင့် ဖျားနာဆောင်ကို စတင်ဆောက်လုပ်ခဲ့သည်။
၁၉၈၆ခုနှစ် ဩဂုတ်လ၂၂ရက်နေ့တွင် ပြင်ပလူနာဌာနကို ဖွင့်လှစ်ကာ စတင်ကုသပေးခဲ့သည်။
ဆေးရုံအရပ်ရပ်နှင့် ပတ်သက်၍ ၁၉၈၉ခုနှစ် နိုဝင်ဘာလ၉ရက်နေ့တွင် မဟန (၄၇)ပါးအဖွဲ့ဖြင့် လှူဒါန်းခဲ့ပြီး ကျန်းမာရေးဝန်ကြီးဌာနမှ ၁၉၉၀ပြည့်နှစ် ဩဂုတ် ၂၇ရက်နေ့တွင် (၁၆) ခုတင်ဆံ့ဆေးရုံအဖြစ် သတ်မှတ်ကာ အတွင်းလူနာများ စတင်လက်ခံခဲ့သည်။
အုပ်ချုပ်ရေး မင်းကွန်းဆရာတော်ကြီး၏ တိပိဋကနိကာယ ဥပဌာကအဖွဲ့၏ သာသနာပြုလုပ်ငန်းသုံးသွယ်တွင်ပါဝင်သော ဤဆေးရုံကြီးကို ထိုအဖွဲ့က အုပ်ချုပ်ရေး၊ဘဏ္ဍရေး၊ကုသရေး လုပ်ငန်းများကို ဦးဆောင်ခဲ့သည်။
၁၉၉၄ မတ်လ၁၅ရက်နေ့တွင် မင်းကွန်းဆရာတော်ကြီးမှ ဆေးရုံကြီးအား နိုင်ငံတော်အစိုးရထံ လွှဲပြောင်းပေးခဲ့သည်။
ထိုမှစ၍ စီမံအုပ်ချုပ်ရေးအဖွဲ့အသီးသီးက အုပ်ချုပ်ခဲ့ရာ ၂၀၀၂ခုနှစ်တွင် မြို့မိမြို့ဖများက အစဉ်အဆက် တာဝန်ယူခဲ့သည်။
တည်နေရာနှင့် အကျယ်အဝန်း မန္တလေးမြို့ အောင်မြေသာစံမြို့နယ်ရှိ နန်းတော်ရှေ့ ဒေါနဘွားရပ်ကွက်တွင် တည်ရှိသည်။
ပြင်ပလူနာဌာနမှာ ၆၂လမ်း ၁၅လမ်းထောင့် မတ္တရာကျောင်းတိုက်မြေနေရာ ၁.၅၄ဧကတွင်လည်းကောင်း၊ အတွင်းလူနာဌာနမှာ ၆၂လမ်း ၁၄လမ်းထောင့် စိန်းတုံးကျောင်းတိုက်၏ မြေနေရာ ၂ဧကတွင်လည်းကောင်း တည်ဆောက်ထားရှိသည်။
ဆေးရုံကြီး၏ မြောက်ဘက်တွင် နိုင်ငံတော် ပရိယတ္တိသာသနာ့တက္ကသိုလ်၊ အနောက်မြောက်ဘက်တွင် အတုမရှိကျောင်းတိုက်နှင့် ကုသိုလ်တော်ဘုရားတို့ တည်ရှိသည်။
၂၀၂၂ ဖီဖာ ကမ္ဘာ့ဖလားသည် ၂၀၂၂ခုနှစ် နိုဝင်ဘာလ ၂၀ရက်​နေ့မှ ဒီဇင်ဘာလ ၁၈ရက်​နေ့အထိ ကာတာနိုင်ငံ၌ ကျင်းပမည့် ၂၂ကြိမ်မြောက် ကမ္ဘာ့ဖလား ဘောလုံးပြိုင်ပွဲဖြစ်သည်။
ကာတာနိုင်ငံသည် အာရပ်အဖွဲ့ချုပ်ဝင် အာရပ်ကမ္ဘာနိုင်ငံများတွင် ပထမဆုံး အိမ်ရှင်ဖြစ်လာခဲ့သည်။
ဤပွဲသည် ၂၀၀၂ခုနှစ် တောင်ကိုရီးယား-ဂျပန် အိမ်ရှင်အဖြစ်လက်ခံကျင်းပသည့်ပွဲပြီးနောက် အာရှတိုက်စစ်စစ်တွင် လက်ခံကျင်းပသည့် ဒုတိယမြောက် ပွဲလည်းဖြစ်သည်။
၂၀၁၈ ရုရှားနိုင်ငံပွဲသည် နယ်နိမိတ်သတ်မှတ်ချက်များအရ အာရှစစ်စစ်မဖြစ်ခဲ့ပေ။
ပြိုင်ပွဲဝင် ၃၂သင်းအဖြစ် နောက်ဆုံးကျင်းပသည့်ပွဲဖြစ်ကာ ၂၀၂၆ခုနှစ်မှစ၍ ၄၈သင်း ယှဉ်ပြိုင်ကြမည်ဖြစ်သည်။
ကာတာနိုင်ငံ၏ ပူပြင်းလှသော ရာသီဥတုကြောင့် ပြိုင်ပွဲကို နိုဝင်ဘာသို့ ရွှေ့ပြောင်းခဲ့ရပြီး မေ၊ ဇွန်၊ ဇူလိုင်လများနှင့် ဆောင်းဦးရာသီတွင် မကျင်းပသော ပထမဆုံးပြိုင်ပွဲဖြစ်သည်။
ပထမဆုံးပွဲစဉ်မှာ အိမ်ရှင်ကာတာနိုင်ငံနှင့် အီဂွေဒေါနိုင်ငံတို့အကြား ပွဲစဉ်ဖြစ်ပြီး ဗိုလ်လုပွဲစဉ်ကို ဒီဇင်ဘာလ ၁၈ရက်နေ့တွင် ကစားမည်ဖြစ်ပြီး ထိုနေ့မှာ ကာတာနိုင်ငံ၏ အမျိုးသားနေ့ဖြစ်သည်။
တခါတလေတွင် ကိုးကား ကဏ္ဍ:ကမ္ဘာ့ဖလား ပြိုင်ပွဲများ။
သီရိမဟာသုဓမ္မရာဇာဘွဲ့ခံ မက္ခရာမင်းသည် ရတနာပုံ ပထမမြို့တည်နန်းတည် မင်းတုန်းမင်းတရားကြီး၏ သားတော် ၅၂ပါးအနက် သုံးဆယ်၊ ညောင်ရမ်း၊ မြင်ကွန်းမင်းသားတို့နှင့် တန်းတူရည်တူ မင်းသားကြီး လေးပါး အပါအဝင်ဖြစ်သည်။
သန်းဆွေ ၁၉၉၈၊ နှာ ၈၀ ပထမ အင်္ဂလိပ်-မြန်မာအဘိဓာန် ပြုစုသူ ဘိုးတော်ဘုရားသားတော် ပထမမက္ခရာမင်းသားကြီးနှင့် မရောထွေးစေရန် သမိုင်းသုတေသီတို့က ဤ မက္ခရာမင်းသားကို ဒုတိယမက္ခရာမင်းသားဟု မှတ်သားကြသည်။
သန်းဆွေ ၁၉၉၈၊ နှာ ၇၄ ငယ်ဘဝ ဒုတိယမက္ခရာမင်းသား ဖြစ်လာမည့် မောင်မျိုးတူကို မင်းတုန်းမင်းနှင့် မင်္ဂလာအိမ်တော်ပါ ပထမ မြောက်ရွှေရေးမိဖုရား နန္ဒာဒေဝီ (နောင် ဒုတိယ မြောက်ဆောင်တော်မိဖုရား) တို့က ၁၈၄၇ခု ဇူလိုင်လ ၁၄ရက်တွင် ဖွားမြင်သည်။
သန်းဆွေ ၁၉၉၈၊ နှာ ၇၈ မွေးချင်းခြောက်ယောက်အနက် တတိယမြောက် ဖြစ်သည်။
မင်းတုန်းမင်းနှင့် ဒုတိယ မြောက်ဆောင်တော်မိဖုရား နန္ဒာဒေဝီတို့က သမီးတော် ကန္နီမြို့စား သီရိသုစန္ဒာဒေဝီ (မမျိုးရင်း) (မြောက်သားတော်- အိမ်ရှေ့မင့်းသားတော် ပန်းထိမ်းမင်းသား မဟာသီရိဓမ္မရာဇာ)၊ သမီးတော် မဘဲမြို့စား သီရိသုမလ္လာဝတီ (မမျိုးအုံ) (မြောက်သားတော်- ခမည်းတော်ဘုရာ့းသားတော် ညောင်ရမ်းမင်းသား သီရိမဟာဓမ္မရာဇာ)၊ သားတော် မက္ခရာမင်းသား၊ သမီးတော် ကြံညှပ်မြို့စား သီရိသာမဒေဝီ (မြောက်သားတော်- ခမည်းတော်ဘုရာ့းသားတော် ရနောင်မင်းသား သတိုးဗညားဒေါ)၊ သမီတော် ဆင်ရှင်မြို့စား သီရိသုမင်္ဂလာဒေဝီ (မြောက်သားတော်- ခမည်းတော်ဘုရာ့းသားတော် ရွှေကူမင်းသား သတိုးဗညားလော)၊ သားတော် ငယ်ကလွန်တစ်ပါး၊ စုစုပေါင်း ခြောက်ပါး မွေးဖွားတော်မူသည်။
ခမည်းတော်နန်းတက်အပြီး၊ ၁၈၅၃ခု ဩဂုတ်လ ၂၆ရက်နေ့တွင် သတိုးမင်းထင်ဟူသော ဘွဲ့နှင့် (မြစ်ငယ်အကွေ့ မြောက်ဖျား ဇော်ဂျီမြစ်ဝ အနောက်ဘက်ကမ်းရှိ) မက္ခရာမြို့ကို အသုံးကံကျွေးပေးခံရသည်။
ကုန်းဘောင်ဆက် (တ)၊ နှာ ၁၂၁ ၁၈၆၃ နိုဝင်ဘာ ၁၅တွင် ခမည်းတော်ဘုရားက ပင်းထိပ်ခေါင်တင်နှင့် ရေသွန်းနှင်းအပ် လက်ထပ်ပေးတော်မူသည်။
ကုန်းဘောင်ဆက် (တ)၊ နှာ ၂၁၈ မက္ခရာမင်းသားမှာ မူလကပင် မိုင်းစိတ်ခင်လေး (ခင်နန်းယဉ်)၊ မလွန်ခင်လေး (ခင်မျိုးနွယ်)၊ တရုတ်တန်းခင်လေး၊ ခင်သစ်၊ ခင်မိမိနှင့် ၎င်းအမြတ်နိုးဆုံး ခင်ခင် ဟူသည့် ဆောင်ရကိုယ်လုပ်တော် ခြောက်ပါးနှင့် သားတော်သမီးတော်များ ထွန်းကားပြီးသည့်အတွက် ပင်းမင်းသမီ့း အဆောင်တော်သို့ ကူးတော်မူခြင်းမရှိဟု ဆိုသည်။
အိမ်ထောင်ရှင် အပျိုစင်မင်းသမီးမှာ မကြာမီ စိတ်တော်ကစဉ့်ကလျားဖြစ်လာသဖြင့် မင်းတရားကြီး ခွင့်ပြုချက်ဖြင့် ကွာရှင်းလိုက်လေသည်။
သန်းဆွေ ၁၉၉၈၊ နှာ ၈၀–၈၁ ဆောင်ရွက်ချက်များ ၁၈၆၆ခု မြင်းကွန်းမြင်းခုံတိုင် အရေးအခင်းတွင် စကြာဒေဝီ အရှင်မိဖုရားခေါင်ကြီး၏ ယတြာအရ ဗုဒ္ဓဟူးသား မက္ခရာမင်းသား ဦးဆောင်နှိမ်နင်းသဖြင့် အောင်မြင်လေသည်တွင်သန်းဆွေ ၁၉၉၈၊ နှာ ၈၁ မင်းတရားကြီးက "ငါ့သား ထီး၊ ငါ့သား နန်း" ဟု လွှတ်ခနဲ မိန့်တော်မူရာ အိမ်ရှေ့အရာအတွက် ရေပန်းစားလှသည်။
ကုန်းဘောင်ဆက် (တ)၊ နှာ ၂၃၁ ၁၈၇၂ခုနှစ်တွင် ကနောင်မင်း တာဝန်ယူခဲ့သည့် ဒင်္ဂါးသွန်းစက်ရုံအပါအဝင် စက်ရုံတော်ပေါင်း ၅၀ကျော်ကို စီမံခန့်ခွဲရန် တာဝန်ပေးခံရသည်။
ကုန်းဘောင်ဆက် (တ)၊ နှာ ၂၆၆ မြင်းကွန်းမြင်းခုံတိုင် အရေးအခင်း၊ ပန်းထိမ်းမင်းသား အရေးအခင်းတို့ ပြီးသည့်နောက်တွင် မင်းတုန်းမင်းသည် အရွယ်ရောက်ပြီး သားတော်များ၏ အဆောင်အယောင် အခြွေအရံများ ရုပ်သိမ်းကာ၊ အခြားသော အရာထမ်း အမှုထမ်းများနှင့် အဝင်အထွက် အဆက်အဆံ အလျှင်းမရှိစေရန် အမိန့်ချမှတ်ထားသည်ကို အမြင့်မြို့အုပ် မောင်မောင်ကြီးက လွန်ဆန်၍ မက္ခရာမင်းသားထံ ထည်မျိုး အုပ်မျိုးနှင့် ဝင်ရောက်ခစားသည်တွင် ယောက္ခမ မင်းလက်ဝါးကြီးက တိုင်လေသဖြင့် မောင်မောင်ကြီး အရာကျ၍ နယ်နှင်ခံရသည်။
မက္ခရာမင်းသားမှာမူ ယခင်အရေးများ၌ ရွတ်ရွတ်ချွံချွံ ဆောင်ရွက်ခဲ့မှုကိုထောက်၍ အပြစ်မရသော်လည်း အိမ်ရှေ့အရာနှင့် ဝေးခဲ့ရသည်ဟူ၏။
ကုန်းဘောင်ဆက် (တ)၊ နှာ ၂၈၀ အနိစ္စရောက်ခြင်း ၁၈၇၈ခုနှစ်အတွင်း မင်းတရားကြီး မမာတော်မူလေရာ၊ မက္ခရာမင်းသားနှင့် ထီးနန်းဆက်ခံနိုင်သည့် အလားအလာရှိသော အခြား သားတော်ကြီးများသည် ဆင်ဖြူမရှင်အမိန့်ဖြင့် ဖမ်းဆီးခံရသည်။
စိန်တင် ၂၀၀၅၊ နှာ ၅၉–၆၂ခင်ခင်လေး ၂၀၀၃၊ နှာ ၃၇၅–၃၇၈ ထိုအကြောင်းကို မယ်တော်မိဖုရားများက လျှောက်တင်ကြသဖြင့် မင်းတရားကြီး ကြားသိတော်မူလေလျှင် ထိန်းသိမ်းခံမင်းသားများကို အမြန်ဆုံးလွှတ်‌စေရန်နှင့် သုံးဆယ်မင်းသား၊ မက္ခရာမင်းသား၊ ညောင်ရမ်းမင်းသားတို့ကို ချင်းတွင်းကြောင်း၊ တောင်တွင်းကြီးကြောင်း၊ အောက်မြစ်စဉ်ကြောင်း ဘုရင်ခံများအဖြစ် ခန့်အပ်ကြောင်း အမိန့်တော်မှတ်လေသည်။
သို့သော် ထိုနေ့ ‌နေ့လယ်ခင်း ထွက်ခွာကြရန် ပြင်ဆင်ကြစဉ်မှာပင် တောင်ဥယျာဉ်တော်၌ ထပ်မံဖမ်းဆီးခံရပြန်သည်။
စိန်တင် ၂၀၀၅၊ နှာ ၆၃–၆၄ခင်ခင်လေး ၂၀၀၃၊ ၃၉၇–၄၀၀ မယ်တော် မြောက်ဆောင်တော်မိဖုရား၊ မက္ခရာမင်းသား၊ သားတော် (၁)၊ ကန္နီမင်းသမီး၊ မဘဲမင်းသမီး၊ ကြံညှပ်မင်းသမီးနှင့် မြောက်သားတော် ရနောင်မင်းသား၊ သားတော် (၂)၊ သမီးတော် (၂)၊ ဆင်ရှင်မင်းသမီးနှင့် မြောက်သားတော် ရွှေကူမင်းသား၊ သမီးငယ် (၃)၊ သားငယ် (၂) တို့သည် ၁၈၇၉ခု ဖေဖော်ဝါရီ ၁၇ရက်‌ မန္တလေးနန်းတွင်းလူသတ်ပွဲ၌ လက်သုံးတော်ကြီးများ၏ စီရင်ကွပ်မျက်ခြင်းခံရသည်။
ဆင်ဖြူမရှင်၏ ရန်ငြိုး စကြာဒေဝီ မိဖုရားခေါင်ကြီး နတ်ပြည်စံရာ ဆင်ဖြူမရှင်က နန်းမတော်ဖြစ်ဖို့ အခွင့်သာနေချိန် မြောက်ဆောင်တော်မိဖုရား၊ ခုနစ်ရွာမိဖုရား၊ လင်ပန်းမိဖုရား၊ သက်ပန်းမိဖုရားတို့ ဝင်နှောက်သဖြင့် နန်းမတော်နေရာမရဘဲ ဆင်ဖြူမရှင်နေရာနှင့်ပင် ကျေနပ်ရဖူးသည်။
မင်းသားတို့ အချုပ်ကျနေချိန် မင်းတရားကြီးထံ ဇွတ်ဝင်၍ အကြောင်းစုံလျှောက်တင်သဖြင့် ၎င့်းအစီအစဉ် ပျက်မလိုလည်း ဖြစ်ခဲ့ရသေးသည်။
တစ်ခါကလည်း ပင်းမင်းသမီးနှင့် ကွာရှင်းထားသည့် မက္ခရာမင်းသားနှင့် ၎င်း၏ သမီးတော် မိုင်းနောင်စုဖုရားကြီးကို လျာထားသဖြင့် တီးခေါက်ကြည့်လေရာ၊ အစ်မတော် ကန္နီမင်းသမီးက "နှာခေါင်းတန်မနဲ့ တူလို့ တန်လို့လား" ဟု ရင့်ရင့်သီးသီးပြောလိုက်သဖြင့် နာနာကြည်းကြည်း ရှက်စိတ်ဖြစ်ခဲ့ရသည်ဆိုသည်။
(မိုင်းနောင်စုဖုရားသည် နှာခေါင်းအရုပ်ဆိုးပုံရ၏။
) ထို အကြောင်းရင်းများကြောင့် ဆင်ဖြူမရှင်သည် မြောက်ဆောင်တော်မိဖုရား မိသားစုအပေါ် အငြိုးအာဃာတ ကြီးလေသည်ဟူ၏။
သန်းဆွေ ၁၉၉၈၊ နှာ ၈၂ သားတော်၊ သမီးတော်များစာရင်း ကိုယ်လုပ်တော် သားတော်၊ သမီးတော်များ ခင်ခင် မောင်ရှမ်းကြီး ခင်မကြီး ခင်မကလေး တရုတ်တန်းခင်လေး မောင်ရွှေယုံ မောင်လတ် မိုင်းစိတ်ခင်လေး (ခင်နန်းယဉ်) မောင်တုတ် မောင်ဝ မလွန်ခင်လေး (ခင်မျိုးနွယ်) မောင်ဖြူ မယ်ထွေး ခင်သစ် သမီးတော် (၁) ခင်မိမိ သမီးတော် (၁)ကုန်းဘောင်ဆက် (တ)၊ နှာ ၃၀၉ မှတ်စုများ ကိုးကား ကျမ်းကိုးစာရင်း ခင်ခင်လေး၊ ဒဂုန် (ဒီဇင်ဘာ ၂၀၀၃)။
ရတနာပုံ၏ နိဒါန်းနှင့်နိဂုံး။
တော်ဝင်မြို့မစာအုပ်တိုက်။
စိန်တင်၊ တက္ကသိုလ် (ဇွန် ၂၀၀၅)။
သီပေါဘုရင်နှင့် စုဖုရားလတ် (ပထမအကြိမ်)။
အားမာန်သစ်စာပေ။
မောင်မောင်တင်၊ ဦး (အောက်တိုဘာ ၂၀၀၄)။
ကုန်းဘောင်ဆက် မဟာရာဇဝင်တော်ကြီး (တ) (စတုတ္ထအကြိမ်)။
ရန်ကုန်မြို့: တက္ကသိုလ်များ သမိုင်းသုတေသန ဦးစီးဌာန၊ ရန်ကုန်တက္ကသိုလ်နယ်မြေ။
သန်းဆွေ၊ မောင် (ထားဝယ်) (ဇန်နဝါရီ ၁၉၉၈)။
မက္ခရာရှင်းတမ်း။
ရနံ့သစ်မဂ္ဂဇင်း။
(ကုန်းဘောင်ရှင်းတမ်း၊ စာမျက်နှာ ၇၄–၈၃ မှ ကောက်နုတ်ချက်) Category:၁၈၄၇ မွေးဖွားသူများ Category:၁၈၇၉ ကွယ်လွန်သူများ Category:ကုန်းဘောင် မင်းဆက်။
ခွေးတောက်ကုန်းရွာအုပ်စု ()သည် မန္တလေးတိုင်းဒေသကြီး၊ ညောင်ဦးခရိုင်၊ ကျောက်ပန်းတောင်းမြို့နယ်၌ တည်ရှိသည်။
ပါဝင်သော ကျေးရွာများ လယ်ယားမြောက်ရွာ ခွေးတောက်ကုန်းရွာ ကိုးကား။
ဆုန်းဂန် (ဟန်းဂု:송강) သည် တောင်ကိုရီးယား အမျိုးသားသရုပ်ဆောင်တစ်ဦးဖြစ်သည်။
Love Alarm၊ Sweet Home ဇာတ်လမ်းတွဲတို့တွင် သရုပ်ဆောင်မှုများကြောင့် ထင်ရှားလာသည်။
အလုပ်အကိုင် ၂၀၁၇-၂၀၁၈ (သရုပ်ဆောင်ဘဝအစ) ၂၀၁၇ခုနှစ်တွင် The Liar and His Loverဇာတ်လမ်းတွဲတွင် ဇာတ်ပို့နေရာမှ သရုပ်ဆောင်ခဲ့သည်။
ထိုနှစ်တွင်ပင် Man in the Kitchenဇာတ်လမ်းတွဲတွင် သရုပ်ဆောင်ခဲ့သည်။
၂၀၁၈ခုနှစ်တွင် Beautiful Vampireတွင် သရုပ်ဆောင်ခဲ့သည်။
၂၀၁၉-လက်ရှိ ၂၀၁၉ခုနှစ်တွင် When the devil calls your name ဇာတ်လမ်းတွဲတွင် သရုပ်ဆောင်ခဲ့သည်။
ထိုနှစ်တွင်ပင် Netflix မှရိုက်ကူးသော အချစ်နှိုးစက် (Love Alarm) ပထမတွဲတွင် အဓိကသရုပ်ဆောင်နေရာမှ ရိုက်ကူးခဲ့သည်။
ထိုဇာတ်လမ်းတွဲတွင် ချမ်းသာသော မော်ဒယ်ကျောင်းသားနေရာမှ ရိုက်ကူးခဲ့ပြီး ပရိသတ်များ ရရှိလာခဲ့သည်။
ထိုဇာတ်လမ်းတွဲသည်လည်း Netflix၏ ထိပ်တန်းဇာတ်လမ်းတွဲများမှ တစ်ခုဖြစ်လာခဲ့သည်။
၂၀၂၀ပြည့်နှစ်တွင် ကြောက်မက်ဖွယ်အမျိုးအစားဖြစ်သော Sweet Home ဇာတ်လမ်းတွဲတွင် သရုပ်ဆောင်ခဲ့သည်။
ထိုဇာတ်လမ်းတွဲတွင် မိမိကိုယ်ကို သေကြောင်းကြံရန် ကြိုးစားခဲ့ပြီး ပြဿနာများစွာရှိနေသော ကျောင်းသားနေရာမှ သရုပ်ဆောင်ခဲ့သည်။
ထိုဇာတ်လမ်းသည် ကြောက်မက်ဖွယ်ရာ ဇာတ်ကွက်များ ပါဝင်ခဲ့ပြီး ကမ္ဘာတစ်ဝန်း ကြည့်ရှုသူ ၂၂မီလီယံရှိခဲ့သည်။
၂၀၂၁ခုနှစ်တွင် အချစ်နှိုးစက် (Love Alarm) ဒုတိယတွဲ ထွက်ရှိခဲ့ပြီး Navillera ဟူသော ဇာတ်လမ်းတွဲတွင်လည်း သရုပ်ဆောင်ထားသည်။
ထိုဇာတ်လမ်းတွဲတွင် ဘဲလေးအကသမားနေရာမှ သရုပ်ဆောင်ထားခြင်းဖြစ်သည်။
ရုပ်ရှင် ရုပ်ရှင်ဇာတ်ကား ခုနှစ် ခေါင်းစဉ် နေရာ ၂၀၁၈ Beautiful Vampire Lee So-nyeon ရုပ်ရှင်ဇာတ်လမ်းတွဲ ခုနှစ် ခေါင်းစဉ် နေရာ ရုပ်သံ ၂၀၁၇ The Liar and His Lover Baek Jin-woo tvN ၂၀၁၇-၂၀၁၈ Man in the Kitchen Kim Woo-joo MBC ၂၀၁၉ Touch Your Heart Deliveryman (အပိုင်း ၁၃)tvN When the Devil Calls Your Name Luka Aleksević ၂၀၁၉-၂၀၂၁ Love Alarm Hwang Sun-ohNetflix ၂၀၂၀ Sweet Home Cha Hyun-soo ၂၀၂၁ Navillera Lee Chae-rok tvNNevertheless Park Jae-woonJTBC၂၀၂၂ Forecasting Love and Weatherလီရှီဝူ ကိုးကား Category:၁၉၉၄ မွေးဖွားသူများ Category:သက်ရှိထင်ရှားပုဂ္ဂိုလ်များ ကဏ္ဍ:တောင်ကိုရီးယား အမျိုးသား ရုပ်ရှင်သရုပ်ဆောင်များ။
ဂျီအမ်အမ် ဂရမ်မီ ( / GMM Grammy သို့မဟုတ် G"MM' Grammy) ထိုင်းနိုင်ငံ၏အကြီးဆုံးမီဒီယာလုပ်ငန်းစုကြီးဖြစ်သောဖျော်ဖြေရေးကုမ္ပဏီဖြစ်သည်။
၎င်းသည်ထိုင်းဖျော်ဖြေရေးလုပ်ငန်း၏ ၇၀ ရာနှုန်းကိုပိုင်ဆိုင်သည်။
ဂရမ်မီအနုပညာရှင် Thongchai McIntyre, Silly Fools နှင့် Loso တို့ပါဝင်သည် အနုပညာစီမံခန့်ခွဲမှု၊ ရုပ်ရှင်နှင့်ရုပ်မြင်သံကြားထုတ်လုပ်ခြင်းနှင့်ထုတ်ဝေခြင်းတို့တွင်ကုမ္ပဏီ၏ ဂီတလုပ်ငန်းများအပြင် ပါဝင်သည်။
ကိုးကား ကဏ္ဍ:ထိုင်းနိုင်ငံ ကဏ္ဍ:ဂီတ။
အမှတ် (၂) အခြခံပညာအထက်တန်းကျောင်း (အ.ထ.က ၂)၊ အရှေ့ဒဂုံသည် အမှတ် (၃) ရပ်ကွက်၊ ယောမင်းကြီးလမ်း၊ အရှေ့ဒဂုံမြို့နယ်တွင် တည်ရှိပြီး အောင်ချက်အမြင့်ဆုံး မြို့နယ်ဂုဏ်ဆောင် ကျောင်းတစ်ခုဖြစ်သည်။
ပြင်ပလင့်ခ်များ ကိုးကား ကဏ္ဍ:ရန်ကုန်မြို့ရှိ အထက်တန်းကျောင်းများ။
အောက်ပါတို့သည် မြန်မာနိုင်ငံ ရဲတပ်ဖွဲ့၏ ရာထူးအလိုက် အဆင့်များဖြစ်သည်။
ပြန်တမ်းဝင်အရာရှိများ !100pxမြန်မာနိုင်ငံ ရဲတပ်ဖွဲ့centre|85pxcentre|85pxcentre|85px203x203pxcentre|85pxcentre|85pxcentre|85pxcentre|85pxcentre|85pxcentre|85pxcentre|85px မြန်မာအခေါ်အဝေါ် ရဲဗိုလ်ချုပ်ကြီး ဒုတိယ ရဲဗိုလ်ချုပ်ကြီး ရဲဗိုလ်ချုပ် ရဲမှူးချုပ် ရဲမှူးကြီး ဒုရဲမှူးကြီး ရဲမှူး ဒုရဲမှူး ရဲအုပ် ဒုရဲအုပ် ရဲအရာရှိလောင်း အနောက်တိုင်း အခေါ်အဝေါ် Police GeneralPolice Lieutenant GeneralPolice Major GeneralPolice Brigadier GeneralPolice ColonelPolice Lieutenant ColonelPolice MajorPolice CaptainPolice LieutenantPolice Sub-LieutenantPolice CadetNATO ကုဒ်OF-10OF-9OF-8OF-7OF-6OF-5OF-4OF-3OF-2OF-1OF(D) ပြန်တမ်းဝင်မဟုတ်သောအရာရှိများ အောက်တွင် ဖော်ပြထားသော ဒုရဲတပ်ကြပ်၊ ရဲတပ်ကြပ် နှင့် ရဲတပ်ကြပ်ကြီး ရာထူးတို့မှာ စစ်တပ်၏ ဒုတပ်ကြပ်၊တပ်ကြပ် နှင့် တပ်ကြပ်ကြီး တို့တွင် သုံးသော အနီရောင် ဘောင်ခတ်ထားသည့် အနက်‌ရောင် အရစ်များ ဖြစ်သည်။
100pxမြန်မာနိုင်ငံ ရဲတပ်ဖွဲ့90px60px60px60px60px မြန်မာအခေါ်အဝေါ် ရဲအရာခံဗိုလ် -ပထမတန်း ရဲအရာခံဗိုလ် -ဒုတိယတန်း ရဲတပ်ကြပ်ကြီး ရဲတပ်ကြပ် ဒုရဲတပ်ကြပ်ရဲတပ်သားအင်္ဂလိပ်အခေါ်အဝေါ် Police Warrant officer first classPolice Warrant officer second classPolice SergeantPolice CorporalPolice lance CorporalPoliceman ကိုးကား ကဏ္ဍ:မြန်မာနိုင်ငံ၏ ရဲရာထူးအဆင့်များ။
ဗိုလ်ချုပ်ကြီး(ငြိမ်း) မိုးအောင်သည် အမျိုးသားလုံခြုံရေးဆိုင်ရာ အကြံပေးပုဂ္ဂိုလ် အဖြစ် တာဝန်ထမ်းဆောင်ခဲ့သူဖြစ်သည်။
သူသည် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန (၁) နှင့် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန (၄) တို့၏ ပြည်ထောင်စုဝန်ကြီးများ နှင့် တပ်မတော်(ရေ)၏ ကာကွယ်ရေးဦးစီးချုပ် တို့ အဖြစ်လည်း တာဝန်ထမ်းဆောင်ခဲ့သူလည်း ဖြစ်သည်။
စစ်မှုထမ်းဘဝ သူသည် ဦးအောင်သောင်း၏ သားလည်းဖြစ်သည်။
စစ်တက္ကသိုလ် အပတ်စဉ် (၂၈)မှဖြစ်ကာ ရေတပ်လေ့ကျင့်ရေးဌာနချုပ် (ယခင် - ရေတပ်လေ့ကျင့်ရေးသင်တန်းကျောင်း)၊ စစ်ရေယာဉ်များ၊ ရေတပ်စခန်းများ၊ ဗျူဟာစစ်ရေယာဉ်စုများ၊ ရေတပ်စခန်းဌာနချုပ်များတွင် တာဝန်ထမ်းဆောင်ခဲ့သည်။
၂၀၁၅ ခုနှစ်တွင် စစ်ဦးစီးအရာရှိချုပ်(ရေ) ရာထူး၌ တာဝန်ထမ်းဆောင်နေသူ ဗိုလ်ချုပ်ကြီး တင်အောင်စန်း မှာ ကာကွယ်ရေးဦးစီးချုပ်(ရေ) အဖြစ် ရာထူးတိုးမြှင့်ခံရပြီးနောက်တွင် ၎င်း စစ်ဦးစီးချုပ်အရာရှိချုပ်(ရေ) ရာထူးသို့ ခန့်အပ်ခံခဲ့ရသည်။
၂၀၂၁ နိုင်ငံတော်စီမံအုပ်ချုပ်ရေးကောင်စီတွင် ဗိုလ်ချုပ်ကြီး တင်အောင်စန်းသည် ကောင်စီဝင်သာမက ပို့ဆောင်ရေးနှင့်ဆက်သွယ်ရေးဝန်ကြီးဖြစ်လာပြီးနောက် ဒုတိယဗိုလ်ချုပ်ကြီး မိုးအောင်အား ရေတပ်ဦးစီးချုပ်အဖြစ် ခန့်ထားလိုက်ခြင်းဖြစ်သည်။
၂၀၂၁ ခုနှစ် ဧပြီလအတွင်း မြန်မာပိုင် ကိုကိုးကျွန်းနှင့်မဝေးသော အိန္ဒိယပိုင် ကပ္ပလီကျွန်းစုအနီး ကပ္ပလီပင်လယ်ပြင်တွင် အမေရိကန်နှင့် မဟာမိတ်နိုင်ငံများက ရေတပ်စစ်ရေးလေ့ကျင့်မှုပြုလုပ်ရန်ကြေညာထားချိန်တွင် ဘင်္ဂလားပင်လယ်အော်အတွင်း ရေတပ်စစ်ရေးလေ့ကျင့်မှုများပြုလုပ်မည်ဟု ကြေညာခဲ့ရာ ဤသည်မှာ ဗိုလ်ချုပ်ကြီး မိုးအောင် ရေတပ်ဦးစီးချုပ်ဖြစ်လာပြီး ပထမဆုံး စစ်ရေးလေ့ကျင့်မှုဖြစ်သည်။
သူ့ကို တပ်မတော်ကာကွယ်ရေးဦးစီးချုပ်က တပ်မတော်(ရေ)၏ကာကွယ်ရေးဦးစီးချုပ် အဖြစ် ၂၀၂၄ခုနှစ် ဇန်နဝါရီ ၈ ရက်တွင် အနားပေးသည်။
အနားပေးသည့် ရက်မှာပင် သူသည် အမျိုးသားလုံခြုံရေးအကြံပေးပုဂ္ဂိုလ် ဖြစ်လာခဲ့သည်။
ဝန်ကြီးဘဝ ယင်းနောက် ၂၀၂၄ ခုနှစ် ဇန်နဝါရီ ၈ ရက် တွင် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန (၄) နှင့် (၁) တို့တွင် ပြည်ထောင်စုဝန်ကြီး တာဝန်များ ထမ်းဆောင်ခဲ့ရသည်။
ရာထူးအနားပေးခြင်း ဗိုလ်ချုပ်ကြီး မိုးအောင်သည် ၂၀၂၅ ဇူလိုင်လ ၃၀ ရက်နေ့တွင် ကျင်းပသော စစ်ကောင်စီ ဂုဏ်ပြု နှုတ်ဆက်ပွဲတွင် လုံး၀ မမြင်တွေ့ရဘဲ ၎င်းသည် နေပြည်တော်မှ လုံးဝပျောက်ကွယ်သွားခဲ့ကြောင်း သတင်းများက ဖော်ပြသည်။
ယင်းအပြင် ၂၀၂၅ ခုနှစ်၊ ဇူလိုင်လ ၃၁ ရက်နေ့တွင် ပြုလုပ်ခဲ့သော ကာကွယ်ရေးနှင့်လုံခြုံရေးကောင်စီ အစည်းအဝေးအပြီး ပြင်ဆင်ဖွဲ့စည်းခဲ့သည့် အစိုးရအဖွဲ့သစ် နှင့် စစ်ကော်မရှင် အသစ်တွင်လည်း ဗိုလ်ချုပ်ကြီး မိုးအောင် ပြန်ပါမလာတော့ဘဲ ရာထူးများမှ အနားပေးခံလိုက်ရသည်။
ဗိုလ်ချုပ်ကြီး မိုးအောင်၏ ရာထူးမှ အနားပေးခံရခြင်းနှင့် မြင်ကွင်းမှ ပျောက်ကွယ်သွားခြင်းတို့သည် စီးပွားရေးဆိုင်ရာ ကိစ္စရပ်များနှင့် ပတ်သက်ဆက်နွယ်နိုင်သည့် သုံးသပ်မှုများ ထွက်ပေါ်ခဲ့သည်။
ဂုဏ်ပြုခံရခြင်း thumb|၂၀၁၇ ခုနှစ်က ဗိုလ်ချုပ်မှူးကြီး မင်းအောင်လှိုင်​၏ ပြည်ပခရီးစဉ်တွင် အတူတွေ့ရစဉ် ကိုးကား Category:မြန်မာ စစ်ဖက်ဆိုင်ရာ လူပုဂ္ဂိုလ်များ ကဏ္ဍ:မြန်မာနိုင်ငံ ဝန်ကြီးများ။
ကြယ်တစ်ထောင်ပုံပြင် (; , – 1000stars) သည် Earth Pirapat နှင့် Mix Sahapap တို့ အဓိကပါဝင်သရုပ်ဆောင်ထားသည့် ၂၀၂၁ ထိုင်းရုပ်သံဇာတ်လမ်းတွဲတစ်ပုဒ် ဖြစ်သည်။
ဒါရိုက်တာ အောက်ဖ် နိုပ္ဖာရနစ္ဆ ရိုက်ကူးပြီး GMMTV က ထုတ်လုပ်သည့် ဤဇာတ်ကားသည် ၂၀၁၉ အောက်တိုဘာ ၁၅၌ ကြေညာခဲ့သည့် New & Next အစီအစဉ်အရ ၂၀၂၀အတွက် GMM က ထုတ်လွှင့်မည့် ဇာတ်ကား ၁၂ကားတွင် တစ်ကားအပါအဝင်ဖြစ်သည်။
မူလက ၂၀၂၀အတွင်း စတင်ထုတ်လွှင့်ရန် ရည်ရွယ်ခဲ့သော်လည်း၊ ၂၀၂၁ ဇန်နဝါရီ ၂၉ရောက်မှ GMM 25 နှင့် LINE TV တို့က အပတ်စဉ်သောကြာနေ့ ည ၈:၃၀ နာရီ နှင့် ၁၀:၃၀ နာရီတို့တွင် အသီးသီး ထုတ်လွှင့်ခဲ့ရာ ဧပြီလ ၂ရက်တွင် ပြီးဆုံးခြင်းသို့ရောက်သည်။
ဇာတ်လမ်း လုပ်အားပေးဆရာမ ထော့ဖန်သည် ယာဉ်တိုက်မှုဖြင့် ဆုံးပါးသွားရှာပြီး၊ နှလုံးကို ထီရန့်အား လှူခဲ့သည်။
ထီရန်သည် ထော့ဖန်ချန်ခဲ့သည့် ဒိုင်ယာရီကို ဖတ်ရင်း ထော့ဖန့် ဘဝ၊ လျှို့ဝှက်ချက်၊ စိတ်ဝင်စားမှုများနှင့် ထိုနှစ်၏ နောက်ဆုံးညတွင် ဖာပန်းဒေါင်းချောက်ကမ်းပါး၌ ခေါင်းဆောင် ဖူဖာနှင့်အတူ ကြယ်တစ်ထောင်ပြည့်အောင် ရေတွက်လိုကြောင်း သိခဲ့ရသည်။
ထော့ဖန်ဆန္ဒများကို ဖြည့်ဆည်းရင်း လုပ်အားပေးဆရာလေး တစ်ဖြစ်လဲ သူဌေးသားလေး ထီရန်သည် သစ်တောခေါင်းဆောင် ဖူဖာနှင့် ဆုံရလေသည်။
သရုပ်ဆောင်များနှင့် ဇာတ်ကောင်များ ဤဇာတ်လမ်းတွဲတွင် ပါဝင်သည့် သရုပ်ဆောင်များမှာ အောက်ပါအတိုင်းဖြစ်သည်။
အဓိကဇာတ်ဆောင် သစ်တောအရာရှိ ခေါင်းဆောင် ဖူဖာ ဝီရိယနုန် အဖြစ် ပီရာပတ္တ ဝတ္ထနသေတ္တသီရိ (Earth) လုပ်အားပေး ဆရာလေး ထီရန် သောပါသီတသကုန အဖြစ် သဟာပပ္ပ ဝင်္ဂရစ္ဆ (Mix) ဇာတ်ပို့ ထော့ဖန် ချရဖွန် အဖြစ် သာရုစန အပီသမေမွန်ကောလ (Aye) (ထီရန့် သူငယ်ချင်း) တွန် အဖြစ် နဝတ် ဖုံဖိုထင်ဂန် (White) ဒေါက်တာနာမ် အဖြစ် ကရိတ္တနေ အရသာလပြာကိတ (Nammon) (ခမာ့သား) လောင်ထယ် အဖြစ် ထနဝဿ ရတနကိဇဖိုင်သာလ (Khaotung) (စက်ပြင်သမား) ရော့ အဖြစ် နဝရတ် ကရဏကော် (Champ) လန် အဖြစ် သတ္တဘူတ လယ်ဒေကေ (Drake) အာရီ အဖြစ် ကမွန်လာပတ် ဒေါက်မွန်တာ (Aum) မီကျူး အဖြစ် ကိနုကို ဝေါရဖန်မိုင် (Mayu) ခေါင်နွန်း အဖြစ် အာကီရာပေါလ် ဂျိနပါညို (Achi) အင်တာ အဖြစ် မရင်ဒါ ဟာလ်ပင် ကာလယ် အဖြစ် ဂင်ဂျန် ယနာထစ် (Gim) ဧည့်သည်သရုပ်ဆောင်များ ထီရန့်အဖေ ထီရာယွတ် အဖြစ် ဇက္ကရိတ အမ္မရတ (Tom) ထီရန့်အမေ လာလီတာ အဖြစ် ပဝီန ဆရီဝသကုလ (Jeab) ရွာသူကြီး ခမာ ဗျင်လယ် အဖြစ် ဝတယျ ဇေထပေ (Thanom) ဆက်ဒါ အဖြစ် ထနုံသက် သုဖကန (Nong) နာမ့်ဇနီး Jeab အဖြစ် ဖတ်ချရာ တုထုံ (Kapook) မှတ်သားစရာများ EP1 - The place where it's called a "home", is a place that provides happiness. () EP2 - Be determined and endured with the obstacle, to prevent ourselves from getting disappointed from the decision we made. () EP3 - To win someone's heart, you must first use your own. () EP4 - Sacrificing for others is the greatest bravery. (lang-thการเสียสละเพื่อส่วนรวม คือความกล้าหาญอันยิ่งใหญ่) EP5 - Accept ourselves first, before letting others accept. () EP6 - If you believe and are confident that you have done the right thing today, there's nothing to be fear of tomorrow. () ဇာတ်ဝင်တေး သီချင်းခေါင်းစဉ် ရောမအက္ခရာဖြင့် အနုပညာရှင် မှတ်ချက် ကိုးကား นิทานพันดาว Ni Taan Pun Dao နပတ် အင်ဇေဝါ (Gun) Official OST สายตาโกหกไม่เป็น Sai Ta Go Hok Mai Pen ပီရာပတ္တ ဝတ္ထနသေတ္တသီရိ Official OST นิทานพันดาว (ทอฝัน Version) Ni Taan Pun Dao (Torfun Version) သာရုစန အပီသမေမွန်ကောလ Official OST นิทานพันดาว (ภูผา Version) Ni Taan Pun Dao (Phupha Version) ပီရာပတ္တ ဝတ္ထနသေတ္တသီရိ (Earth) Official OST ลม Lom (Wind) Num Kala EP10 แก้มน้องนางนั้นแดงกว่าใคร Gaem Nong Nang Nan Daeng Kwa Krai (Your cheek is rosier than anyone else) Khian Kai Lae Wanich EP3 ให้นานกว่าที่เคย Hai Narn Kwa Tee Koey ([I wish] it'd have been longer [then it's used to be] KLEAR & Phai Pongsathorn First Official Trailer ပြည်ပထုတ်လွှင့်မှု ဖိလစ်ပိုင်နိုင်ငံ - ၂၀၂၀ စက်တင်ဘာ ၁၀တွင် Dreamscape Entertainment ကုမ္ပဏီက ယခုဇာတ်ကားအပါအဝင် GMMTV က ဇာတ်ကားငါးကား ထုတ်လွှင့်ခွင့် ရရှိထားကြောင်းနှင့် iWantTFC မှ ၂၀၂၁ ဇန်နဝါရီ ၂၉တွင် GMMTV နှင့် တစ်ချိန်တည်း၊ တစ်ပြိုင်တည်း ထုတ်လွှင့်မည်ဖြစ်ကြောင်း ကြေညာထားသည်။
ထိုင်ဝမ် - ၂၀၂၁ ဇန်နဝါရီ ၂၉မှစ၍ LINE TV Taiwan က အပတ်စဉ် သောကြာည ၁၀:၃၀ နာရီတွင် ထုတ်လွှင့်သည်။
ကိုးကား ပြင်ပလင့်ခ်များ GMMTV ကဏ္ဍ:ထိုင်း ရုပ်ရှင်ဇာတ်ကားများ ကဏ္ဍ:ထိုင်းနိုင်ငံရှိ ဖျော်ဖြေရေး ကဏ္ဍ:GMMTV ရုပ်သံဇာတ်လမ်းတွဲများ ကဏ္ဍ:ထိုင်း BL ဇာတ်လမ်းတွဲများ။
ပီရာပတ္တ ဝတ္ထနသေတ္တသီရိ (, ) ခေါ် Earth () သည် Water Boyy: The Series နှင့် Kiss Me Again ဇာတ်ကားတို့ဖြင့် လူသိများလာသည့် ထိုင်းသရုပ်ဆောင်တစ်ဦး ဖြစ်သည်။
၂၀၂၁ ရုပ်သံဇာတ်လမ်းတွဲ တစ်ပုဒ်ဖြစ်သည့် ကြယ်တစ်ထောင်ပုံပြင်၌ ခေါင်းဆောင် ဖူဖာအဖြစ် သရုပ်ဆောင်ထားသည်။
ငယ်ဘဝနှင့် ပညာရေး ပီရာပတ်ကို ၁၉၉၄ခု ဖေဖော်ဝါရီ ၂၃တွင် ဘန်ကောက်မြို့၌ မွေးဖွားသည်။
၂၀၁၈တွင် သီရိနခရီနဝိရောတတက္ကသိုလ်၊ အနုပညာမဟာဌာနမှ သရုပ်ဆောင်ပညာဖြင့် ဘွဲ့ရသည်။
ဂျက်ဆီ ဟီလ်တန် စတူးဝပ် (၁၉၀၆ ဩဂုတ် ၈ – ၁၉၈၄ ဖေဖော်ဝါရီ ၁၇) သည် အပလေချီယန် ကုန်းပြင်မြင့် အလယ်ပိုင်းဒေသကို ဇာတ်အိမ်တည်သည့် ဝတ္ထုတို၊ ဝတ္ထုရှည်၊ ကဗျာ၊ ကိုယ်တိုင်ရေးအတ္ထုပတ္တိများဖြင့် နာမည်ကျော်သည့် အမေရိကန်လူမျိုး စာရေးဆရာ ဖြစ်သည်။
ကန်တပ်ကီပြည်နယ်၊ ဂရင်းအပ်ကောင်တီတွင် မွေးဖွားကြီးပြင်းခဲ့သည့် စတူးဝပ်၏ အရေးအသားများသည် ကန်တပ်ကီ အရှေ့မြောက်ပိုင်း ကျေးလက်ဒေသများကို အခြေခံလေ့ရှိသည်။
၁၉၅၄ခု ကန်တပ်ကီပြည်နယ်၏ Poet Laureate အဖြစ် သမုတ်ခံရသည်။
ငယ်ဘဝ စတူးဝပ်ကို အမေရိကန်ပြည်ထောင်စု၊ ကန်တပ်ကီပြည်နယ်၊ ဂရင်းအပ်ကောင်တီ၊ ရစ်ဗာတန်ဒေသအနီး၌၊ မစ်ရှဲလ် စတူးဝပ်နှင့် မာသာ (ဟီလ်တန်) စတူးဝပ်တို့က ၁၉၀၆ခု ဩဂုတ်လ ၈ရက်တွင် မွေးဖွားသည်။
ဒုတိယကမ္ဘာစစ်အတွင်းက အမေရိကန် ရေတပ်၌ တာဝန်ထမ်းဆောင်ဖူးသည်။
နာအိုမီ ဒိန်း နောရစ် ၁၉၃၉တွင် နာအိုမီ ဒိန်း နောရစ်နှင့် လက်ထပ်သည်။
ဒဗလျူ ဟောလိုးအရပ်၌ အခြေချကာ၊ ဂျက်ဆီကာ ဂျိန်းဟူသော သမီးတစ်ယောက် ထွန်းကားသည်။
ပညာရေး ကောလိပ်သုံးကျောင်း ဝင်ခွင့်ကျပြီးမှ၊ တန်နက်ဆီပြည်နယ် ဟယ်ရာဂတ်မြို့ရှိ လင်ကွန်းအထိမ်းအမှတ်တက္ကသိုလ်က လက်ခံသဖြင့် ကောလိပ်တက်ခွင့်ရသည်။
ဘွဲ့ရပြီးနောက် မွေးရပ်ပြန်လာကာ ဂရင်းအပ်ရှိ ဝါနော့ အထက်တန်းကျောင်းတွင် စာသင်ပေးသည်။
နောက်ပိုင်း မက်ကဲ အထက်တန်းကျောင်း ကျောင်းအုပ်အဖြစ် တာဝန်ပေးခံရသော်လည်း၊ ဆရာဖြစ်သူ အပ်ဒွင်မင်မ်စ်ရှိသော ဗန်ဒါဘစ်တက္ကသိုလ်တက်ရန် တစ်နှစ်အကြာတွင် နုတ်ထွက်သွားသည်။
ထို့နောက် အိုဟိုင်းယိုးပြည်နယ် ပေါ့တ်မောက်သ်ရှိ ပေါ့တ်မောက်သ် အထက်တန်းကျောင်း အင်္ဂလိပ်စာဆရာအဖြစ် ဝင်လုပ်နေရာ၊ တာဝန်မပြီးဆုံးမီမှာပင် ဂရင်းအပ်ကောင်တီ ကျောင်းများတွင် ကြီးကြပ်သူအဖြစ် ဆောင်ရွက်ရသည်။
ကဗျာ တစ်နေ့သ၌ စတူးဝပ်သည် လယ်ထွန်နေရာမှ ရပ်ကာ၊ "I am a farmer singing at the plow" ဟူသော ဆောနတ်ကဗျာတစ်ပုဒ်၏ ပထမပါဒကို ရေးခဲ့၏။
ထိုပါဒသည် နောင်အခါ Man with a Bull-Tongue Plow (၁၉၃၄) ကဗျာပေါင်းချုပ်မှ ဆောနတ် (၁၄ကြောင်းပါ ကဗျာ) ၇၀၃ပုဒ်၏ ပထမပါဒ ဖြစ်လာလေသည်။
ထို စာအုပ်ကို အိုင်းရစ်ကဗျာဆရာကြီး ဂျော့ ဝီလျံ ရပ်ဆဲလ်က ဝေါ့ ဝစ်မင်း၏ Leaves of Grass ပြီးလျှင် အမေရိကတွင် အကောင်းဆုံးဖြစ်သည်ဟု ထုတ်ဖော်ပြောဆိုဖူးသည်။
၁၉၅၄တွင် ကန်တပ်ကီ ဓနသဟာသ၏ Poet Laureate အဖြစ် သတ်မှတ်ခံရသကဲ့သို့၊ ၁၉၆၁ခုနှစ်အတွက် အမေရိကန် ကဗျာဆရာများအကယ်ဒမီက ပေးအပ်သည့်ဆုလည်း ရရှိခဲ့သည်။
ဝတ္ထုရှည် စတူးဝပ်၏ ပထမဆုံး ဝတ္ထုရှည်မှာ ၁၉၄၀ထုတ် Trees of Heaven ဖြစ်သည်။
ကန်တပ်ကီ ကျေးလက်ဒေသကို နောက်ခံထားသည့် ထိုဝတ္ထုသည် လယ်သမား အန့်စ် ဘွတ်ရှမန်းအကြောင်း ရေးထားခြင်းဖြစ်သည်။
စတူးဝပ့်ရေးဟန်သည် ရိုးစင်းပြီး စာသားကျဲသည်။
နှစ်နှစ်တည်းနှင့် စာအုပ်ပေါင်း သန်းချီပုံနှိပ်ရောင်းချရသည့် Taps for Private Tussie (၁၉၄၃) သည် သူ၏ လူကြိုက်အများဆုံး ဝတ္ထုရှည်ဟု ဆိုနိုင်သည်။
အဆိုပါ ဝတ္ထုရှည်သည် မှတ်ချက်ကောင်းများ ရရှိခဲ့ပြီး၊ အဆိုပါနှစ်အတွင်း တောင်ပိုင်းပြည်နယ်များက ထုတ်ဝေသည့် စာအုပ်များအနက် အကောင်းဆုံး (best Southern book of the year) အဖြစ် Thomas Jefferson Memorial Award ကို ချီးမြှင့်ခံရသည်။
၁၉၇၄ခုနှစ်၌ Gale Research က စတူးဝပ်ကို နှစ်ဆယ်ရာစု ပထမနှစ်ဝက်အတွင်း American Fiction နယ်ပယ်တွင် ချီးမွမ်းထောမနာပြုခံရသည့် ဝတ္ထုရေးဆရာ ၄၄ယောက်စာရင်းအတွင်း ထည့်သွင်းသတ်မှတ်ခဲ့သည်။
ဂျက်ဆီ စတူးဝပ်သည် အဆိုပါစာရင်းတွင် ဒုတိယအသက်အငယ်ဆုံးသူ ဖြစ်ခဲ့သည်။
(ဝီလျံ ဆရွိုင်ယန်က တစ်နှစ်ပိုငယ်သည်။
) ဝတ္ထုတို စတူးဝပ်သည် ဝတ္ထုတိုပေါင်း ၄၆၀ခန့် ပုံနှိပ်ထုတ်ဝေခဲ့သည်။
ပထမဆုံး ဝတ္ထုတို "Nest Egg" ကို ၁၉၂၃ခု အထက်တန်း ဒုတိယနှစ်ကျောင်းသားဘဝက ရေးသားခဲ့သည်။
အနှစ် ၂၀ ကြာပြီးနောက် ထို ဝတ္ထုကို မပြုမပြင် မူရင်းအတိုင်း Atlantic Monthly သို့ စာမူပို့ခဲ့ရာ၊ ၁၉၄၃ခု ဖေဖော်ဝါရီလထုတ် စာစောင်တွင် ရိုက်နှိပ်ဖော်ပြခံရသည်။
နောင်တွင် Tales from Plum Grove Hills စာအုပ်တွင် ထည့်သွင်းပုံနှိပ်ခဲ့သည်။